Vyhodnotenie medzirezortného pripomienkového konania
 k návrhu zákona o systéme environmentálne orientovaného riadenia a auditu a o doplnení niektorých zákonov

Orgán	Pripomienka	Záver	
MH SR	-	V § 2 písm. b) odporúča  uviesť odkazy na príslušné predpisy pri vymedzení pojmu ,,organizácia" a nahradiť pojem ,,fyzická osoba-podnikateľ" pojmom ,,fyzická osoba oprávnená na podnikanie".
-	Odporúča určité úpravy textu v § 3 ods. 1 písm. e), ' 4 ods. 2 písm. a) a c), § 6 ods. 3 písm. b), § 10 ods. 1 a § 10 ods. 3 písm. a)
-	Poukazuje na subjektívny charakter podmienok podľa § 6 ods. 2 písm. c).
-	Odporúča zvážiť podmienku pre …. plnej spôsobilosti na právne úkony (§ 13 ods. 1 písm. a)
-	Odporúča bližšie kvantifikovať pojmy ,,dočasne" a ,,dlhodobo" v § 16
	- Pripomienka neakceptovaná. Odkazmi by mohlo dôjsť …… pojmu organizácia vo vzťahu k nariadeniu EÚ. Pojem fyzická osoba- podnikateľ sa používa ako adekvátnejší v ostatných environmentálnych zákonoch. 
-   Pripomienky akceptované - úprava príslušných ustanovení, prípadne i dôvodovej správy

-	Pripomienka akceptovaná - ustanovenie bolo vypustené.

-	Pripomienka akceptovaná - ustanovenie bolo upravené zmenou úvodnej vety
-	Pripomienka akceptovaná - ustanovenie § 16 bolo prepracované.
	
MF SR	-	Poukazuje všeobecne na potrebu upresnenia, resp. definovania niektorých pojmov používaných v zákone a návrhu upraviť tiež v súlade s legislatívnymi pravidlami vlády SR a po gramatickej a formulačnej stránke
-	Odporúča posúdiť znenie písmena b) z § 2
-	Odporúča pojem ,,audítor" nahradiť iným vhodným pojmom, aby nedochádzalo k mýlke, resp. nepriamej novele finančných predpisov.
-	Odporúča konkrétne úpravy v texte § 3 ods. 1 písm. g), § 4 ods. 2 písm. d) a e), § 16 ods. 2 a 3, § 10 ods. 2, § 12 ods. 1, 4 a 5, § 14-20, § 23 a § 25, Čl. II a k prílohe č. 3 
-	Odporúča upraviť v § 9 ods. 1 samostatne požiadavky pre fyzickú osobu a právnickú osobu.

-	Odporúča legislatívno-technickú i vecnú úpravu v čl. III. 

	-	Pripomienka akceptovaná- úprava textu zákona, resp. i dôvodovej správy

-	Znenie bolo posúdené - je v súlade s čl. 2 nariadenia EÚ
-	Pripomienka akceptovaná prostredníctvom adjektíva - ,,environmentálny".

-	Pripomienky akceptované - úprava v texte príslušných ustanovení.

-	Diferenciácia požiadaviek pre fyzické osoby a právnické osoby je riešená v § 13. Ustanovenie § 9 rieši možnosť činnosti tuzemských i zahraničných environmentálnych overovateľov
-	Pripomienka akceptovaná. Upravený text sa použil v pripravovanej novele živnostenského zákona a čl. II bol z návrhu tohoto zákona vypustený.

MPSVaR SR	-	Zásadná pripomienka týkajúca sa dopadu návrhu zákona na zamestnanosť.

-	Všeobecná legislatívno-technické pripomienky a potreba definovania pojmu ,,vrcholové vedenie organizácie".

	-	Pripomienka akceptovaná. Dopad na zamestnanosť bol zapracovaný do spoločnej doložky podľa Smernice vlády vo všeobecnej časti dôvodovej správy.
-	Pripomienky boli akceptované - pozri napr. nové písmeno u) v § 2.

MDPT SR	-	Pripomienky legislatívno-technického charakteru a gramatické úpravy
	-	Všetky pripomienky akceptované, okrem bodu 1, pretože § 7 až 16 zákona č. 231/2001 Z. z. neboli novelizované
	
MP SR	-	Odporúča v § 19 upresniť  čo je register a pod. 

-	V § 20 odporúča upresniť pojem ,,menej závažné nedostatky" a ,,závažné nedostatky.
	-	Uvedené veci sú upresnené v ….. § 3 ods. 1 písm. t) a v § 19 a  § 20 zákona a v § 14 vykonávacej vyhlášky
-	Pripomienka akceptovaná úpravou textu v § 16.	
MV RR SR	-	Odporúča v § 8 ods. 5 nahradiť slovo ,,rozklad" slovom ,,odvolanie"
	-	Pripomienka akceptovaná - slovo ,,rozklad" sa vsunulo do zátvorky za slovo ,,odvolanie".
	
MK SR	-	Odporúča úpravu textu úvodnej vety k § 22 ods. 2
	-	K pripomienke sa prihliadalo pri úprave textu predmetnej úvodnej vety v súlade s ďalšími environmentálnymi zákonmi.
	
MZ SR	-	Požiadavka na doplnenie poznámky pod čiarou k odkazu 17.
	- Pripomienka akceptovaná.	
MV SR	-	Pripomienka k sankčnému ustanoveniu § 25.

-	Pripomienka k čl. III - novela živnostenského zákona.

-	Požiadavka na vymedzenie pojmu ,, …. organizácia"- na upresnenie textu § 19 ods. 5 a úpravu niektorých poznámok pod čiarou.
-	Odporúča zváženie pojmu ,,organizácia".

-	Odporúča zváženie primeraného použitia zmluvy o kontrolnej činnosti pri akreditačnom konaní.
	-    Pripomienka prerokovaná 18.1.2002 a  ….    v texte   
     úvodnej vety § 25 ods. 1
-	Po prerokovaní bolo znenie novely živnostenského zákona upravené a uplatnené na rokovaní vlády SR k návrhu osobitnej novely citovaného zákona a čl. III bol z návrhu tohoto zákona vypustený.
-	Pripomienky boli akceptované.

-	Vysvetlené na rokovaní 18.1.2002 - ide o základný najdôležitejší pojem nariadenia EÚ.
-	Vysvetlené na rokovaní 18.1.2002 - ide o zachovanie rovnakej právnej úpravy činnosti akreditačného orgánu v súlade s § 25 ods. 4 zákona č. 264/1999 Z. z. 
	
MZV SR	-	Poukazuje na skutočnosť, že podľa NPAA na rok 2001 sa predpokladá nadobudnutie účinnosti tohoto zákona v 2 . polroku 2002 a nie v roku 2003.
	-	Pripomienka akceptovaná. Predpokladaný dátum nadobudnutia účinnosti tohoto zákona (nový čl. III) bol upravený.
	
MO SR	-	Pripomienky legislatívno-technického i terminologického charakteru k § 10 ods. 3 písm. a) a ods. 5, § 13 ods. 2, § 14 ods. 8, § 16 ods. 5, § 19 ods. 5, § 20 ods. 4 písm. b) a § 23 ods. 2 písm. e).	-	Všetky pripomienky boli akceptované.	
ÚV SR
Sekcia hospodárskej politiky	-	Pripomienka týkajúca sa absencie doložky finančných, ekonomických, environmentálnych vplyvov a vplyvov na zamestnanosť a tvorbu pracovných miest.	-	Pripomienka akceptovaná. Komplexná doložka bola zapracovaná do všeobecnej časti dôvodovej správy.	
ÚV SR
Sekcia kontroly	-	Pripomienka týkajúca sa absencie návrhu uznesenia vlády SR a Komuniké	-	Pripomienka akceptovaná. Obe časti boli doplnené do materiálu.	
	-	Pripomienka týkajúca sa spoločného odôvodnenia niektorých paragrafov.	-	Pripomienka akceptovaná a dôvodová správa bola primerane opravené.	
ÚV SR Sekcia Inštitút pre aproximáciu práva	-	Pripomienky a upresnenia v texte § 2 písm. d) a § 15 ods. 3 v súlade so znením ustanovení nariadenia EÚ.
-	Pripomienka týkajúca sa absencie povinnosti ministerstva vykonať pred určením akreditačného orgánu -konzultácia so zainteresovanými stranami - s odvolaním sa na čl. 4 ods. 3 nariadenia EÚ.

-	Pripomienka týkajúca sa určitých nepresností v tabuľke zhody k návrhu zákona.
	-	Všetky pripomienky akceptované.

-	Citované  ustanovenie nariadenia EÚ nevyžaduje konzultácie so zainteresovanými stranami (interested party) pri určovaní akreditačného orgánu, ale vyžaduje vhodné konzultácie s dotknutými stranami (parties ivolved) pri vytváraní a riadení akreditačného systému. Táto požiadavka je naplnená postupom podľa § 8 a § 24 návrhu zákona. 
-	Pripomienka akceptovaná - nepresnosti boli odstránené.